พาแมว 2 ไปฉีดวัคซีนพิษสุนัขบ้าเมื่อต้นเดือนมีนาคม แล้วต้นเดือนเมษาถูกแมวตัวที่ 1 ข่วนเลือดออก เราก็ไปฉีดวัคซีนกระตุ้น 2 เข็ม (เคยฉีดครบโดสมาหลายปีแล้ว) พอ 1 มิ.ย. ถูกแมวตัวที่ 2 ข่วนอีกแต่ไม่มีเลือดออก จนถึงวันนี้ 16 มิ.ย. แมวทั้ง 2 ตัวยังอยู่ดีมีสุข คือแมวไม่เป็นพิษสุนัขบ้า และเราไม่ติดเชื้อถูกมั้ยคะ เคยถามบอกวัคซีนที่เราฉีดเมื่อเดือนเมษายังได้ผลอยู่ แต่เพื่อความสบายใจก็กระตุ้นมาอีก 1 เข็มค่ะ
สวัสดีค่ะ หากโดนแมวข่วนในวันที่ 1 มิ.ย. และผ่านมาจนถึงวันที่ 16 มิ.ย. แมวยังคงมีชีวิตอยู่เป็นปกติดี แสดงว่าแมวตัวที่ข่วนในวันที่ 1 มิ.ย. ไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้าจากแมวตัวนั้น ไม่จำเป็นต้องไปฉีดวัคซีนพิษสุนัขบ้ากระตุ้นอีกค่ะส่วนแมวตัวที่ข่วนในเดือน เม.ย. หากปัจจุบันยังคงมีชีวิตอยู่ ก็แสดงว่าแมวตัวนั้นไม่ได้เป็นโรคพิษสุนัขบ้าเช่นกันค่ะ